Trelis/gawiki huggingface dataset:
Is Fada Liom Oíche Fhír-fhliuch (Dán). Chum an file Aogán Ó Rathaille (1675? – 1729) an dán seo. B'é Ó Rathaille a chuir tús leis an ngné liteartha i bhfilíocht na Gaeilge ar a dtugtar aisling. Rugadh Ó Rathaille i Screathan an Mhil, Sliabh Luachra, Contae Chiarraí. Bhí a shinsir ina n-ollúna ag Clann Mhic Cárthaigh Mhóir.
Fuair sé teagasc sa Laidin agus sa Bhéarla agus chuir sé aithne ar stair agus litríocht na Gaeilge. Ceann de na dánta ba cháiliúla dár chum sé ab ea "Gile na Gile". Thart faoin mbliain 1714 a scríobhadh an aisling Bharócach seo, san am céanna agus a chuaigh an rí Gearmánach Seoirse I (1660-1727) de rítheaghlach Hannover i seilbh choróin na Breataine. Gné thábhachtach den chineál filíochta a chumadh Aogán is ea an gaol a shamhlaigh sé, mar fhile teaghlaigh, a bheith aige féin le Clann Mhic Chárthaigh Mhóir. B'é an Cárthach Mór príomhghéag an teaghlaigh ríoga agus cé go raibh na Cárthaigh i réim i gCúige Mumhan anallód, bhí an cine 'tráite tréithlag' faoin am seo. Tugann a shaothar léargas ar mheath na nGael sa seachtú haois déag nuair a bhí uasalaicme na hÉireann á gcur as seilbh agus á ndíbirt thar sáile ag fórsaí na Breataine. In ainneoin na hoiliúna a bhí air, b'éigean d'Aogán dul ag obair mar spailpín ar fud chúige Mumhan. Tá an file adhlactha i Mainistir Mhucrois, Eastát Mhucrois, Páirc Náisiúnta Chill Airne, Cill Airne, Co Chiarraí.
Is liric chráite bhuartha í seo seo ó fhile a bhí go maith lá den tsaol ach a raibh air, de dheasca a dhéalúis, maireachtáil i mbothan bocht os cionn na farraige láimh le Tonn Tóime i gCorca Dhuibhne. Meastar anois go bhfuil an méid atá idir Thrá Lí siar go Dún Chaoin i gCorca Dhuibhne anois, ach bhí tráth ann nuair do háirítí a bhfuil de thalamh ó Dhún Chaoin go Dairbhre, ar an dá thaibh de Bhá an Daingin, san dúiche sin. Istigh in aice le ceann na Bá, tá dhá fhearsaid ag gobadh amach san fharraige - ar aghaidh a chéile - an Ínse ar an dtaobh thuaidh agus Ros Beithe ar an dtaobh theas; agus is ar an dtoinn a éiríonn as an bhfarraige aniar agus a bhriseann ar an dá fhearsaid sin a tugtar Tonn Tóime. Loch na dTrí gCaol a tugtaí go minic ar a bhfuil de Bhá an Daingin laistigh soir ón dá fhearsaid sin, mar is ann a théann an Leamhain, an Mhaing agus an Chárthaigh i bhfarraige. Adeirtí san tseanchas go gcaoineadh Tonn Tóime, atá san áit sin, cás na hÉireann anallód, dála mar dheineadh Tonn Chlíona i gCuan Dor theas, Tonn Ruairí ar chósta an Dúin, agus Tonn Tuaidhe ar chósta Aontroma. Léargas ar a chrá is ar a anbhuain féin, oíche nárbh fhéidir dó néall a chodladh de dheasca na mbúireanna bhí ag Tonn Tóime thíos faoi san bhfarraige, a thugann an file dhúinn sa dán seo. Oíche anróch dhoininne atá ann, agus nuair nach féidir leis codladh, ritheann a aigne chun machnaimh- machnamh ar a dhéalús anois, murab ionann agus na hacmhainní a bhí aige féin agus ag a mhuintir lá dá raibh.
Mainistir Mhucrois. Bunaíodh Mainistir Mhucrois nó "Mainistir Locha Léin" sa 15ú céad agus tá cuma fíormhaith uirthi go fóill. Mainistir Phroinsiasach ab ea í. Tógadh an séipéal roimh an túr, agus is é seo an t-aon túr Proinsiasach in Éirinn atá chomh leathan leis an séipéal. Tá an mhainistir agus na foirgnimh go léir a bhaineann léi ina seasamh agus tá seanchrann iúir, "Taxus baccata", i lár báire. Sa bhliain 1652, chuir lucht Chromail an ruaig ar na manaigh. 
Sa 17ú agus sa 18ú céad, adhlacadh roinnt filí iomráiteacha na háite ann, Aogán Ó Rathaille agus Eoghan Rua Ó Súilleabháin.
Páirc Náisiúnta Chill Airne. Tá Páirc Náisiúnta Chill Airne suite in aice bhaile Chill Airne, Contae Chiarraí, Éire. B'í an chéad páirc náisiúnta bunaithe in Éirinn í, cruthaithe nuair a bhronnadh Eastát Mhucrois do Stáit na hÉireann sa bhliain 1932. Ó shin i leith, tá an pháirc fairsingithe as cuimse agus tá níos mó ná 102.89 km2 (25,425 acraí) d'éiceolaíochta ilchineálacha aige, Locha Chill Airne, coillearnacha darach agus iúr de tábhachta idirnáisiúnta, agus beanna sléibhte san áireamh. 
Tá an t-aonú tréad d'fianna rua dúchasacha agus an tsraith chlúdaigh foraoise dúchasaigh is mó atá fágtha in Éirinn, inti.
Antamóiníd alúmanaim. Is comhdhúil é Antamóiníd alúmanaim (AlSb) agus is é AlSb an fhoirmle atá aige. Is ábhar lánseolta é den chlann III-V, ina bhfuil
alúmanam agus antamón. Is é 0.61 nm a thairiseach laitíseach. Is é a bhandabhearna indíreach ná timpeall 1.6 eV ag 300 K, cé go bhfuil a bhandabhearna díreach 2.22 eV.
Is é 200 cm²·V−1·s−1 a shoghluaisteacht leictreonach agus 400 cm²·V−1·s−1 a shoghluaisteacht phollach, ag 300 K. Is é a Innéacs Athraonach na 3.3 ag tonnfhad 2 µm. Is é a thairiseach tréleictreach ná 10.9 ag mhinicíochta micreathonnáin.
Is féidir le Antamóiníd alúmanaim bheith cóimhiotlaithe le hábhair III-V eile, chun na miotal treasach seo a leanas:AlInSb, AlGaSb agus AlAsSb.
Seán Ó Céirín. Fear spóirt Éireannach a bhí i Seán Ó Céirín (Béarla: "John Kerins", 1962 - 21 Lúnasa 2001). 
Bhí gairmréim fhada agus rathúil aige mar imreoir peile CLG le foireann Chorcaí idir na 1980idí agus na 1990idí agus leis a chumann áitiúil Cumann Náisiúnta Fionnbarra Naofa. 
Cúl báire a bhí ann, a bhí mar cnámh droma den fhoireann a bhain an-rath amach i rith an ré seo. Bhailigh seisean sé bhonn Mumhan, dhá bhonn uile-Éireann agus dhá ghradam All-Star. 
D'éag sé sa bhliain 2001 agus é naoi mbliana déag is tríocha, tar éis streachailt le hailse. 
Bleachtaire sa Gharda Síochána, maireann a bhean agus triúr clainne ina dhiaidh.
CLG Chontae Ard Mhacha. Eagraíocht spóirt é Cumann Lúthchleas Gael Chontae Ard Mhacha, atá i gceannas ar na cluichí Gaelacha a imrítear i gContae Ard Mhacha, faoi cheannas Chumann Lúthchleas Gael.
CLG Chontae an Dúin. Eagraíocht spóirt é Cumann Lúthchleas Gael Chontae an Dúin, atá i gceannas ar na cluichí Gaelacha a imrítear i gContae an Dúin, faoi cheannas Chumann Lúthchleas Gael.
CLG Chontae Mhuineacháin. Eagraíocht spóirt é Cumann Lúthchleas Gael Chontae Mhuineacháin, atá i gceannas ar na cluichí Gaelacha a imrítear i gContae Mhuineacháin, faoi cheannas Chumann Lúthchleas Gael.
An raibh tú ar an gCarraig?. Is seanamhrán é An raibh tú ar an gCarraig?. Is é téama an amhráin seo ná ceiliúradh na hEocairiste, le linn aimsir na bPéindlíthe in Éirinn. Chuir rialtas Gallda na hÉireann na Dlíthe Peannaideacha i bhfeidhm chun leatrom a imirt ar Chaitlicigh na hÉireann, i ndiaidh Chath na Bóinne. Iarracht a bhí an leis ag gcreideamh Chaitliceach a scrios.
Mar sin, tá roinnt focal códaithe agus brí fholaithe iontu. Mar shampla, is í 'carraig an aifrinn' atá i gceist leis 'an Charraig', san amhrán seo. Bhaintí úsáid as an charraig mar áit cruinnithe do na daoine bochta a bhí faoi smacht ag na Sasanaigh le seans a thabhairt dóibh a gcreideamh a chleachtadh agus a choinneáil beo. Deirtear go gcuirtí éadach geal ar an chloch mar chomhartha don phobal go raibh Aifreann le léamh.
Is é a bhí i gceist le 'mo ghrá' ná an Mhaighdean Mhuire. B'é 'an t-úll' an chailís.
Liricí.
&lt;poem&gt;
&lt;/poem&gt;
CLG Chontae Fhear Manach. Eagraíocht spóirt é Cumann Lúthchleas Gael Chontae Fhear Manach, atá i gceannas ar na cluichí Gaelacha a imrítear i gContae Fhear Manach, faoi cheannas Chumann Lúthchleas Gael.
Sainsbury's. Is sraith ollmhargaí é Sainsbury's sa Ríocht Aontaithe.
Stair.
Bhunaigh John James Sainsbury an comhlacht i Londain sa bhliain 1869.
An comhlacht faoi láthair.
Is é Sainsbury's an tríú ollmhargadh is mó sa Bhreatain, taobh thiar de Tesco agus Asda. Tá an comhlacht liostaithe ar an FTSE 100 i Londain. Chomh maith le bia, díolann siad roinnt éadaí agus earraí baile, agus tá bainc acu darbh ainm Sainsbury's Bank.
Is é mana Sainsbury's ná "Try Something New Today". Sa bhliain 1999 thosaigh an chef cáiliúil Jamie Oliver ag teacht ar na fógraí teilifíse. Tá sé fós ar na fógraí faoi láthair.
League of Ireland Shield. Is comórtas sacair marbh é an League of Ireland Shield (Gaeilge: Sciath Sraithe na hÉireann). Rith sé ó 1921 go dtí 1972 agus bhí sé imeartha roimh an séasúr Sraith na hÉireann. Measadh sé an comórtas is tábhachtaí tar éis an tsraith agus Corn Cumann Peile na hÉireann.
League of Ireland Cup. Is comórtas sacair Éireannach é an League of Ireland Cup (Gaeilge: Corn Sraithe na hÉireann). Bíonn sé ar oscailt do gach fhoireann i Sraith na hÉireann agus do chlubanna ó sraitheanna íochtaracha uaireanta. Thosaigh an comórtas sa bhliain 1973 in ionad Sciath Shraithe na hÉireann.
Morrisons. Is sraith ollmhargaí é WM Morrison Supermarkets plc sa Ríocht Aontaithe. Tá an comhlacht brandaithe mar Morrisons.
Stair.
Bhunaigh William Morrison an comhlacht in 1899 in Bradford, Sasana. Ó shin tá siad tar éis fás go mór. Cuireadh an comhlacht ar an FTSE 100 i Londain sa bhliain 1967.
I 2004 cheannaigh Morrisons Safeway, ceann de na grúpaí ollmhargaí is mó sa Bhreatain ag an am. Sa bhliain 2005 dhíol Morrisons na siopaí Safeway i dTuaisceart Éireann chuig Asda.
Londis. Is é Londis an t-ainm atá ar dhá mhiondíoltóir in Éirinn agus sa Ríocht Aontaithe. Tá a gcuid siopaí go léir ag trádáil mar shaincheadúnais.
An Bhreatain.
Bunaíodh Londis sa Bhreatain sa bhliain 1959 agus ansin sa bhliain 2004 cheannaigh an grúpa Éireannach Musgrave an comhlacht sa Bhreatain.
Éireann.
In Éirinn is é ADM Londis plc an t-úinéir. Sa bhliain 1970 cheannaigh siad cearta an ainm Londis d'Éirinn ón gcomhlacht sa Bhreatain.
Tugtar "Londis Plus" ar a gcuid siopaí móra.
League of Ireland Premier Division. Is é an League of Ireland Premier Division (Gaeilge: "Príomhroinn Sraith na hÉireann") an roinn is airde i Sraith na hÉireann. Bunaíodh an roinn sa bhliain 1985.
Aisling Ghéar. Compántas drámaíochta Gaeilge i mBéal Feirste is ea Aisling Ghéar. Compántas cónaitheach í i gCultúrlann McAdam Ó Fiaich, ionad ealaíon Gaeilge ar Bhóthar na bhFál in Iarthar Bhéal Feirste. Bunaíodh Aisling Ghéar in 1997.
Maíonn Aisling Ghéar go bhfuil an-éagsúlacht ag roinnt leis na drámaí a léiríonn siad. Le drámadóirí Gaeilge, leithéidí Eoghain Uí Thuairisc agus Mháiréad Ní Ghráda atá cuid de na drámaí sin, ach tá a lán aistriúcháin léirithe freisin acu – drámaí le Machiavelli, W.B. Yeats, Tom Murphy, Rosemary Jenkinson, Eugene Ionesco, Samuel Beckett, Brian Friel, Dario Fo, Willy Russell agus Marie Jones. 
Soláthraíonn siad seirbhís aistriúcháin chomhuainigh don lucht féachana.
Tá sé ráite go bhfuil sé cruthaithe ag compántais dá leithéid gur féidir drámaíocht na Gaeilge a chothú ach airgead stáit a fháil.
Sa bhliain 2022, bhí Aisling Ghéar i mbaol a dhúnta tar éis don Chomhairle Ealaíon a maoiniú a ghearradh go hiomlán.
Léirithe.
Ar na léirithe a rinneadh le beagán blianta anuas tá na cinn a leanas:
“Is Iomaí Rud a Tharla – Scéal Ghaeltacht Bhóthar Seoighe,” dráma le Nuala Ní Néill faoi lánúin a bhaineann le pobal Gaeltachta Bhóthar Seoighe. 
“The Baile Project 2019”: gearrscannán dátheanghach idirghlúine a rinne Óige Brassneck i gcomhar le hAisling Ghéar.
“Teach na dTaibhsí/Haunted House”: dráma faoi na taibhsí atá le fáil sa Chultúrlann, áit a tógadh in 1896. 
“The Fadgies,” dráma le Nuala Ní Neill faoi na “Pháidithe,” cainteoirí dúchais Gaeilge as Ó Méith a tháinig go Béal Feirste sa 19ú céad, áit ar oibrigh siad mar dhíoltóirí éisc agus torthaí.
Makaronik le Dave Duggan.
Philip Fitzgibbon. Ba scoláire agus scríbhneoir Éireannach é Philip Fitzgibbon. Rugadh an Giobúnach sna 1710í agus meastar gur chaith sé formhór a shaoil i gContae Loch Garman. Bhunaigh sé scoil i gCill Chainnigh sa bhliain 1786. Fuair sé bás i mí an Mhárta 1792. Bhí clú agus cáíl air mar mhatamaiticeoir agus mar scoláire Gaeilge.
Dlíthe Nürnberg. Is éard a bhí i gceist le dlíthe Nürnberg nó "Nürnberger Gesetze" as Gearmáinis ná na dlíthe ciníocha sa Ghearmáin Naitsíoch a choisc ar na Giúdaigh "Airianaigh" a phósadh agus a bhain saoránacht na Gearmáine díobh. Bhí sé mar aidhm ag na dlíthe seo a gcearta sibhialta, polaitiúla agus dlíthiúla a bhaint de na Giúdaigh. Ba iad na dlíthe an chéad mhórchéim reachtaíochta in éadan na nGiúdach.
Stair.
Rith an Reichstag na dlíthe ar 15 Meán Fómhair 1935, le linn Ard-Fheis pháirtí na Naitsithe a bhí ar siúl i gcathair Nürnberg. 
Méadaíodh an t-idirdhealú seo le himeacht aimsire. Faoi 1938 bhí sé riachtanach ag Giúdaigh cártaí aitheantais a iompar le J an-soiléir orthu (‘Jude’ an Ghearmáinis ar ‘Giúdach’). Bliain ina dhiaidh sin bhí ar Ghiúdaigh ainmneacha baiste nua a ghlacadh: Sarah do na mná agus Israel do na fir. 
Na dlíthe.
Rinne dlíthe Nürnberg saoránaigh den dara grád de na Giúdaigh ina dtír féin. De réir dhlíthe Nürnberg, bhí na saoránaigh le rangú ó thaobh creidimh agus cine de. Chaithfeadh gach duine imréiteach ginealais a fháil lena chinntiú nach raibh Giúdaigh i measc a shinsear. I dtús báire cinntíodh gur géillsinigh iad na Giúdaigh agus ní saoránaigh. Bhain sé seo a gcearta polaitiúla díobh. 
Ansin cinntíodh go raibh pósadh agus caidreamh gnéis taobh amuigh den phósadh mídhleathach idir Giúdaigh agus Airianaigh. 
An duine a bhí i dteideal na saoránachta, ba Ghearmánaigh iad tuismitheoirí a mháthar is a athar, nó ar a laghad, eachtrannaigh "ghaolmhara", Airianacha a bhí iontu. Más triúr nó ceathrar Giúdach a bhí ann, ba Ghiúdach é an duine féin. Más Giúdach amháin nó beirt Ghiúdach a bhí ann, ba mheascach é an duine - "Mischling" an téarma Gearmáinise.
Bunús.
Ba é ba bhunús leis na dlíthe ná cineál réasúnú bréageolaíoch, is é sin, glacadh leis mar phrionsabal go raibh máchail ghéiniteach, bhitheolaíoch ar na Giúdaigh, agus gur chóir na Giúdaigh a dhealú ó na "hAirianaigh" lena chinntiú nach dtolgfadh an "cine Airianach" an mháchail seo ó na Giúdaigh.
League of Ireland First Division. Is é an League of Ireland First Division (Gaeilge: "Céad Roinn Sraith na hÉireann") an roinn íochtarach i Sraith na hÉireann. Bunaíodh an roinn sa bhliain 1985. Bíonn dhá fhoireann déag páirteach ann.
Iar-réasúnú. Sa tsíceolaíocht, tugtar iar-réasúnú ar iarracht an duine cúiseanna nó siocracha loighciúla ciallmhara a lua le gníomh nó le creideamh a bhfuil cúiseanna eile leis, agus náire ar an duine na fíorchúiseanna sin a admháil go hoscailte. Ceann de mheicníochtaí cosanta an anama atá ann.
Neamhord pearsantachta. Is éard is neamhord pearsantachta ann ná stíl righin iompraíochta nach gceadaíonn don duine socrú síos sa tsochaí mar ba chóir ná caidreamh ceart a choinneáil leis na daoine eile. Bíonn patrúin áirithe iompraíochta chomh greamaithe sa duine - is cuid dá phearsantacht iad go bunúsach - is nach dtig leis é féin a shaoradh uathu, rud a chuireann a shaol ó mhaith ar a lán bealaí.
Beothuk. Ba iad na Beothuk (biˈɒθʊk) bundúchasaigh Thalamh an Éisc nuair a tháinig na hEorpaigh sa 15ú haois agus sa 16ú haois. D’imigh siad in éag go hoifigiúil nuair a fuair bean darbh ainm "Shanawdithit" bás sa bhliain 1829. 
Thosaigh a gcultúr timpeall na bliana 1500. Dealraíonn sé gur tháinig a sinsir ó Labradar chun Talamh an Éisc timpeall 1 RC agus gur chuir siad siúd trí thréimhse chultúrtha díobh. Nuair a rinneadh tástáil DNA ar iarsmaí daoine de chuid na mBeothuk sa bhliain 2007 rinneadh amach go raibh gaol acu leis na Mi'kmaq (treibh eile ón réigiún), rud a fhágann gur cosúil go raibh gaol idir teangacha an dá phobal freisin. 
B’fhéidir nach raibh ann ach timpeall 700 duine acu nuair a tháinig na hEorpaigh, agus iad ina gcónaí ina bhfinte a raibh idir tríocha agus caoga duine iontu. Thógaidís botháin choirceogacha agus d’ithidís bradáin, rónta agus carabúnna. Bhí siad an-tugtha d’úsáid an ócair agus chuiridís na mairbh le deasghnátha casta. 
Is dócha gurb iad na rudaí a leanas ba mhó ba chiontaí lena n-imeacht in éag:
Fógraíodh sa bhliain 1829 gurbh é bás Shanawdithit deireadh an phobail, ach tá fianaise ann gur mhair cuid díobh ina dhiaidh sin, agus tá daoine de shliocht measctha anois ann.
Feist. Is amhránaí í Leslie Feist a rugadh ar 13 Feabhra 1976 in Amherst, Nova Scotia, Ceanada. Canann sí léi féin agus leis an mbanna ceoil Broken Social Scene. I 2008, bronnadh cúig dhuais "Juno" uirthi, amhránaí aonair na bliana ina measc. Bunaíodh an banna ceoil Placebo as Calgary (tá banna Eorpach leis an teideal céanna) i 1991 le Feist mar phríomhamhránaí. 
Albaim.
Tá cúig albam stiúideo aici:
Jason Byrne (imreoir sacair). Is iarimreoir sacair é Jason Byrne (a rugadh ar an 23 Feabhra 1978 i mBaile Átha Cliath).
D'imir sé le Bray Wanderers ó 1998 go 2003. Bhí sé ag imirt le Shelbourne ó 2003 go 2007. Bhuaigh sé Sraith na hÉireann sa bhliain 2006 agus scóráil sé i UEFA Sraith na Seaimpíní i gcoinne Glentoran sa bhliain 2005. Chuaigh sé go dtí Caerdydd sa bhliain 2007 ach ní raibh sé sásta agus tháinig sé ar ais le himirt le Bohemians. Sa bhliain 2011 bhog sé go Dún Dealgan agus ansin sa bhliain 2012 go Fánaithe Bré.
Boyzone. Ba bhanna buachaillí as Baile Átha Cliath é Boyzone . Bhí cúigear sa ghrúpa - Ronan Keating, Stephen Gately, Mikey Graham, Keith Duffy agus Shane Lynch - ach d'éag Stephen Gately sa bhliain 2009.
Bhunaigh Loius Walsh an grúpa sa bhliain 1993. D'fhógair na baill go raibh siad ag briseadh suas sa bhliain 2000 ach tháinig siad ar ais le chéile sa bhliain 2007.
Gradaim.
Tá 10 ngradam buaite ag Boyzone.
Gael-Taca. Is eagraíocht margaíochta Gaeilge é Gael-Taca atá lonnaithe i gCathair Corcaigh. Bunaíodh Gael-Taca in 1987 chun an Ghaeilge a chur chun cinn i gcathair Chorcaí. Tháinig ceisteanna suntasacha chun cinn maidir le rialachas san eagraíocht sna 2020idí agus cuireadh deireadh le maoiniú na heagraíochta. 
Gníomhachtaí.
Tá an príomhfhócas ag Gael-Taca ar Chathair agus Contae Chorcaí. Tá seirbhís saor in aisce le haghaidh ainmneacha Gaeilge d'fhorbairtí cónaithe nua ag Gael-Taca. Tá seirbhís chomhairliúchán acu le bheith dul i dteagmháil le daoine san earnáil ghnó i gCorcaigh chun úsáid na Gaeilge a chur chun cinn. 
Bronnadh "Gradam Uí Chuanacháin" (a ainmníodh in ómós d'Phádráig Ó Cuanacháin) uair amháin gach bliain don ghnó is fearr, dar le Gael-Taca, maidir le cur chun cinn na Gaeilge i gCathair Chorcaí sa bhliain roimhe.
Fadhbanna.
Tháinig fadhb maidir le cúrsaí rialachais san eagraíocht chun cinn le linn na paindéime Covid-19 agus gur cuireadh deireadh le conradh fostaí. Dúirt an tAire Stáit Patrick O’Donovan in 2024 nach raibh “an acmhainn eagraíochtúil chun maoiniú stáit a láimhseáil faoi réir dhea-chleachais agus nach raibh fís na heagraíochta don todhchaí soiléir”.
D'íoc Roinn na Gaeilge €68,525 sa tréimhse 2022-2023 chun fiacha a ghlanadh agus chun billí a íoc do Ghael-Taca. Dúnadh ceannáras Ghael-Taca ar Ché Uí Shúilleabháin i gCorcaigh mar nach bhféadfadh an eagraíocht an cíos a íoc.
Bhí an Roinn ag iarraidh go mbeadh Gael-Taca ag plé le cur chun cinn na Gaeilge i measc lucht gnó i gcathair Chorcaí, mar a dheineann Gaillimh le Gaeilge i gcathair na Gaillimhe, ach gur dhiúltaigh Gael-Taca dó sin.
Stair.
Bunaíodh Gael-Taca i 1987 chun na teanga a chur chun cinn go háirithe san earnáil ghnó. Bhunaigh Pádraig Ó Cuanacháin é agus bhí sé mar an Stiúrthóir Margaíochta den eagraíocht go dtí go bhfuair sé bás i mí Márta 2008. Bhí Pádraig mar an Timire do Ghaelscoileanna Teo. i gCúige Mumhan ar feadh roinnt blianta sna hochtóidí agus bunaíodh neart gaelscoileanna nua i gCorcaigh agus i gCúige Mumhan le linn na dtréimhse sin. 
Ag tús na 2000'idí thosaigh Pádraig ag dul i dteagmháil le forbróirí timpeall na tíre ag rá go bhfuil seirbhís saor in aisce acu chun teacht ar ainmneacha Gaeilge d'fhorbairtí cónaithe nua. Bhí scata maith ainmneacha Gaeilge tugtha do cheantair chónaithe nua agus i roinnt contaetha bhí líon mór nó réasúnta mhór dóibh ainmnithe i nGaeilge amháin le linn na 2000idí de bharr obair Phádraig Uí Chuanacháin agus Gael-Taca. In 2023 bhí os cionn ná 800 ceantair cónaithe ainmnithe i nGaeilge amháin ar oileán na hÉireann.
Téléphone. Ba bhanna ceoil é Téléphone sna 1980idí. Bhunaigh na Francaigh Jean-Louis Aubert, Louis Bertignac, Corine Marienneau agus Richard Kolinka an grúpa sa bhliain 1976. Thaitin a n-amhráin le go leor daoine san Eoraip, go mór mhór ina dtír féin. Is samplaí iad "Hygiaphone", "Métro c'est trop", "La bombe humaine", "Argent trop cher", "Ça (C'est vraiment toi)", "Cendrillon", "New York avec toi" agus "Un autre Monde". Tháinig deireadh leis an mbanna sa bhliain 1986.
Críostóir de Piondárgas. Peileadóir is ea Críostóir-Pól Peadar de Priondragás (Béarla: "Christopher-Paul Peter Pendergast"). As Glaschú, Albain dó, agus imríonn sé le Tír Chonaill. Is lánchúlaí é.
Ryan Adams. Is amhránaí é David Ryan Adams ó Jacksonvile, Carolina Thuaidh sna Stáit Aontaithe (a rugadh 5 Samhain 1974). Sula raibh Ryan ina cheoltóir aonair, bhí sé ina bhall den bhanna ceoil Whiskeytown, ar cuireadh deireadh leis in 2000 nuair a seoladh an t-albam Heartbreaker.
Phós Adams an t-aisteoir Mandy Moore ar an 11 Márta 2009 i Savannah, Georgia.
Albaim.
Tá aon albam déag aige:
Nicil. Is í an nicil dúil uimhir a 28 i dtábla peiriadach na ndúl. Is é an giorrúchán a sheasann di ná Ni, agus í 58.6934 g mol-1 ar mheáchan adamhach. Miotal trasdultach atá inti, agus loinnir gheal inti a bhfuil beagáinín de dhath an óir le haithint uirthi. Baintear úsáid éigin as an nicil le cúig mhíle go leith de bhlianta anuas, ach ba é an chéad duine a d'aithin mar dhúil cheimiceach í ná an ceimiceoir Sualannach Axel Fredrik Cronstedt sa bhliain 1751. Inniu, baintear úsáid fhairsing as an nicil, ós miotal í atá réasúnta díonta ar an gcreimeadh - ní thagann meirg uirthi mar a thagann ar an iarann. 
Ba iad na mianadóirí Gearmánacha a bhaist an nicil. Breathnaíonn mianraí áirithe nicile cosúil le mianraí copair, agus mar sin, nuair a tháinig na mianadóirí ar na mianraí sin, d'fhéach siad le copar a bhaint astu. Nuair a bhí fuar acu, dúirt siad go raibh an "Nickel" (ainm an diabhail ina gcanúint, cf. "Old Nick" mar ainm an diabhail sa Bhéarla) tar éis an mhian a chur ó mhaith.
Tá cúig iseatóp nádúrtha ag an nicil, mar atá, nicil a 58, nicil a 60, nicil a 61, nicil a 62 agus nicil a 64. Is í nicil a 58 an t-iseatóp is coitianta amuigh (68 % den nicil sa dúlra). 
Is í an uimhir ocsaídiúcháin is tábhachtaí ná +II. Comhdhúil thábhachtach den chineál sin í sulfáit na nicile (II), NiSoO4, a úsáidtear le haghaidh leictreaphlátála. 
Is féidir leis an nicil dul i gcomhdhúil choimpléascach, Ni(CO)4 nó teitreacharbóinil na nicile, le haonocsaíd an charbóin, CO. Úsáidtear an t-imoibriú seo leis an nicil a ghlanadh, ach tá an-dainséar ag dul leis an bpróiseas seo, ós rud é go bhfuil an teitreacharbóinil uafásach nimhiúil - an oiread is go dtugtar "bás i bhfoirm leachta" uirthi. 
Is féidir nicil a úsáid le hór geal a dhéanamh - is é sin, ór nach bhfuil dath buí an óir ann. Bíonn 5-12 % nicil san ór gheal. Cuireann an nicil ailléirge ar a lán daoine agus iad ag caitheamh seodra as ór geal, áfach, agus mar sin, úsáidtear pallaidiam go minic in áit na nicile.
I Mona.
An Cheanada.
Déantar 99.9 fín gcéad 5c boinn nicil i gCeanada i rith na ré an tsíocháin ó 1922 go 1981. Baintear an nicil as mona ar feadh cogadh, chun armúr a dhéanamh.
Tomás Ó Muirithe. Iar-shaighdiúir ba ea Tomás Ó Muirithe (a raibh Bromach ina Mhaol air mar leasainm) agus cónaí air i ndeisceart Thiobraid Árann. File áitiúil ba ea é agus Gaeilge na nDéise aige, ó ba í sin canúint an cheantair go léir ag an am. 
Saol.
Rugadh é sa dara leath den 18ú haois (timpeall na bliana 1770, b'fhéidir) agus bhí sé in Arm na Breataine sna 1790í. Rinne sé amhrán faoinar tharla dó agus é ag troid i Háítí. 
Sa bhliain 1791 d'éirigh na daoir ghorma amach ann i gcoinne na bhFrancach, agus Toussaint Louverture mar cheannaire orthu. Thapaigh na Spáinnnigh agus na Sasanaigh an deis agus rinne ionradh ar an oileán, ach díbríodh iad nuair a rinne Louverture socrú leis na Francaigh. Bhí an Bromach ann mar chách ("mo ghunna in mo láimh agam is mé ag lámhach na bhfear dubh") agus tháinig sé slán as, murab ionann is mórán eile.
Bailíodh dhá leagan den amhrán, agus deir ceann acu:
Chuaigh Ó Muirithe le fíodóireacht nuair a tháinig sé ar ais, agus tá léargas ar a aigne le fáil san agallamh véarsaíochta idir é féin agus file darbh ainm Mícheál Ó Laithearta: an Laitheartach á ghríosú chun aithrí a dhéanamh agus Ó Muirithe ag cur suas dó.